ΓΡΑΠΤΗ ΕΡΩΤΗΣΗ E-0954/97 υποβολή: Glenys Kinnock (PSE) προς την Επιτροπή (13 Μαρτίου 1997)

Θέμα: Αξιολόγηση του κονδυλίου Β7-6212 του προϋπολογισμού (ιατρική μέριμνα για τις μητέρες και τα παιδιά)

Απαντώντας σε κοινοβουλευτική ερώτηση (Ε-1511/96) ((EE C 365 της 4.12.1996, σελ. 7. )) σχετικά με τη διαχείριση του κονδυλίου Β7-6212, ο κ. Pinheiro είπε ότι η Επιτροπή προγραμμάτισε το 1996 να διαθέσει μισό εκατομμύριο Ecu για τη χρηματοδότηση έρευνας και αξιολόγησης των πρότυπων προγραμμάτων που χρηματοδοτήθηκαν από τις πιστώσεις του κονδυλίου Β7-6212 το 1994 «με στόχο να συναχθούν οι κατευθυντήριες γραμμές για την ανάπτυξη καινοτόμων ενεργειών σ' αυτόν τον τομέα».

Μπορεί τώρα η Επιτροπή να γνωστοποιήσει τα αποτελέσματα της εν λόγω μελέτης και να δώσει πλήρη σχετικά στοιχεία για τις κατευθυντήριες αυτές γραμμές;

Απάντηση του κ. Pinheiro εξ ονόματος της Επιτροπής (24 Απριλίου 1997)

Το 1996, οργανώθηκε επιθεώρηση της χρησιμοποίησης του κονδυλίου του προϋπολογισμού αριθ. Β7-6212 για τις μητέρες και τα παιδιά (MCH), με σκοπό:

- να εκτιμηθεί κατά πόσον το κονδύλιο του προϋπολογισμού MCH είναι κατάλληλο για την ενθάρρυνση καινοτόμων προσεγγίσεων για τα θέματα μητέρας και παιδιών και υγείας στον τομέα της αναπαραγωγής στις αναπτυσσόμενες χώρες, λαμβανομένων παράλληλα υπόψη των χρηματοδοτικών μέσων που είναι ήδη διαθέσιμα για την κοινοτική στήριξη σε αυτούς τους τομείς 7

- να εκτιμηθεί σε ποιό βαθμό αυτά τα προγράμματα που χρηματοδοτήθηκαν στο πλαίσιο του κονδυλίου του προϋπολογισμού ΜCH του 1994 πέτυχαν αυτούς τους στόχους 7

- να γίνουν συστάσεις στην Επιτροπή για την περαιτέρω χρησιμοποίηση του κονδυλίου του προϋπολογισμού MCH ώστε να υπάρχει συμπληρωματικότητα με τα άλλα μέσα.

Τα κύρια πορίσματα της αναθεώρησης είναι ότι:

- το κονδύλιο του προϋπολογισμού επιτρέπει στην Κοινότητα να συμβάλει σημαντικά στη βελτίωση της υγείας των μητέρων και των παιδιών καθώς και της υγείας στον τομέα της αναπαραγωγής στις αναπτυσσόμενες χώρες, βελτιώνοντας ιδίως την ποιότητα και την ποσότητα των συνεισφορών που παρέχονται στο πλαίσιο της στήριξης του τομέα της υγείας μέσω της ανάπτυξης βελτιωμένων πολιτικών, στρατηγικών και υπηρεσιών 7

- λόγω των δυσχερειών ως προς τον σχεδιασμό των προγραμμάτων, του χαμηλού ποιοτικού επιπέδου από τεχνική άποψη και της μη ικανοποιητικής αξιολόγησης των υποβληθεισών προτάσεων, καθώς και της έλλειψης διοικητικών πόρων, σημειώθηκαν σοβαρές καθυστερήσεις όσον αφορά τη χρηματοδότηση του προϋπολογισμού για τα προγράμματα κατά το 1994 7

- όσον αφορά τα συγκεκριμένα προγράμματα που χρηματοδοτούνται από το κονδύλιο του προϋπολογισμού για το 1994, συνήχθη το συμπέρασμα ότι δύο προγράμματα δεν δικαιολογούσαν περαιτέρω στήριξη πέραν της ήδη αναληφθείσας υποχρέωσης, αλλά δύο άλλα προγράμματα κρίθηκαν ικανοποιητικά και συνεπώς αξίζει να λάβουν περαιτέρω στήριξη κατά το μέλλον 7

- η Επιτροπή είχε τη δυνατότητα από τεχνικής άποψης να διαχειριστεί το κονδύλιο του προϋπολογισμού και να επιτύχει τους στόχους του, αλλά όχι και τις ικανότητες, αλλά όχι από την άποψη του προσωπικού.

Οι κυριότερες συστάσεις της έκθεσης αφορούσαν τη συγχώνευση του κονδυλίου του προϋπολογισμού για το δημογραφικό θέμα με το κονδύλιο MCH, με σκοπό να μειωθεί η αλληλεπικάλυψη και να χρησιμοποιηθεί το κονδύλιο περισσότερο για την ανάπτυξη καινοτόμων προσεγγίσεων για την υγεία στον τομέα της αναπαραγωγής, ενώ συγχρόνως θα χρηματοδοτούνται προγράμματα μεγάλης κλίμακας, από τα κανονικά διαθέσιμα μέσα για τις χώρες και τις περιοχές.

Οι προτάσεις που υποβλήθηκαν έχουν ήδη εν μέρει υλοποιηθεί με την συγχώνευση του κονδυλίου για τα δημογραφικά θέματα και του κονδυλίου ΜCH για το έτος 1997. Έχει καθιερωθεί κοινή διαχείριση στο πλαίσιο της Επιτροπής, και έχει συμφωνηθεί ότι για το έτος 1997 η Επιτροπή θα αναλάβει υποχρέωση για περίπου 2 εκατ. ECU για τη στήριξη προγραμμάτων με σκοπό, σύμφωνα με τη σύσταση, την ανάπτυξη και την ενίσχυση καινοτόμων προσεγγίσεων έτσι ώστε να ληφθούν καλύτερα υπόψη τα θέματα μητέρας και παιδιών και υγείας στον τομεά της αναπαραγωγής στα ενδεικτικά προγράμματα των χωρών. Συνεχίζονται εργασίες για την τεχνική καθοδήγηση και την απόδοση προτεραιότητας στην κατανομή των πόρων.